
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 137
din 8 iulie 2014
privind mandatarea S.C. Apă Termic Transport S.A. Sighişoara, în vederea vânzării locuinţelor din blocurile finanţate şi construite în Municipiul Sighişoara prin A.N.L.

Consiliul Local al Municipiului Sighişoara, întrunit în şedinţă extraordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14801/04.07.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare; 

Văzând prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare, ale Hotărârii de Guvern nr. 962/2001 privind aprobarea Normelor metodologice pentru punerea în aplicare a prevederilor Legii nr.152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, ale art. 2 şi 3 din Ordinul nr. 2401/2013 al Ministerului Dezvoltării Regionale şi Administraţiei Publice, ale art. 14 din Normele metodologice privind reevaluarea şi amortizarea activelor fixe corporale aflate în patrimoniul instituţiilor publice, aprobate prin Ordinul ministrului economiei şi finanţelor nr. 3471/2008, precum şi ale Legii nr. 85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 9/1998 privind infiinţarea S.C. Apă Termic Transport S.A. Sighişoara;

Având în vedere prevederile Contractului de concesiune nr. 3264 din 27.04.1998, aşa cum a fost modificat şi completat prin actele adiţionale, conform cărora acesta este valabil până la data de 01.05.2018;

Având în vedere prevederile Hotărârii Consiliului Local Sighişoara nr. 69 din 12 iunie 2003 privind administrarea blocurilor finanţate prin A.N.L.;

Ţinând cont de adresa nr. 1364/03.06.2014 a S.C. Apă Termic Transport S.A. Sighişoara, înregistrată la Municipiul Sighişoara cu nr. 14798/04.07.2014, prin care se înaintează pentru a se supune spre analiza şi aprobarea Consiliului Local Sighişoara, proiectul de hotărâre privind mandatarea S.C. Apă Termic Transport S.A. Sighişoara, în vederea vânzării locuinţelor din blocurile finanţate şi construite în Municipiul Sighişoara prin A.N.L.;

Având în vedere Raportul de specialitate nr. 1363/04.07.2014 al S.C. Apă Termic Transport S.A. Sighişoara, înregistrat la Municipiul Sighişoara cu nr. 14799/04.07.2014, cu propunerea de mandatare a S.C. Apă Termic Transport S.A. Sighişoara, în vederea vânzării locuinţelor din blocurile finanţate şi construite în Municipiul Sighişoara prin A.N.L., îndeplinindu-se prevederile legale în acest sens;

În temeiul prevederilor art. 36 alin. (2), lit. “a” şi “c”, alin. (3), lit. “c” şi alin. (9), art. 45 alin. (3) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se mandatează S.C. Apă Termic Transport S.A. Sighişoara, în vederea vânzării, în condiţiile prevederilor legale, a locuinţelor din blocurile finanţate şi construite în Municipiul Sighişoara prin Agenţia Naţională pentru Locuinţe – A.N.L. 

Art. 2. Mandatarul S.C. Apă Termic Transport S.A. Sighişoara, va efectua demersurile legale care se impun şi va semna toate documentele necesare vânzării locuinţelor din blocurile finanţate şi construite în Municipiul Sighişoara prin Agenţia Naţională pentru Locuinţe – A.N.L, în condiţiile prevederilor legale.

Art. 3. Pentru acoperirea cheltuielilor de evidenţă şi vânzare, S.C. Apă Termic Transport S.A., în calitate de unitate care efectuează vânzarea, beneficiază de comisionul de până la 1% din valoarea de vânzare a locuinţei, comision care se include, împreună cu valoarea de vânzare a locuinţei, în preţul de vânzare al acesteia, în conformitate cu prevederile art. 10 alin. (2) lit. d) din Legea nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare.

Art. 4. Cu ducerea la îndeplinire a prevederilor prezentei hotărâri se încredinţează S.C. Apă Termic Transport S.A. Sighişoara.

 Art. 5. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului municipiului, Prefectului Judetului Mureş şi se va aduce la cunostinţă publică prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Bontea Adrian 

  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;

  1 ex. Direcţia Administrarea Patrimoniului;
  1 ex. S.C. Apa Termic Transport S.A.
  9 ex. 
A.F./G.V.
